b'\n_START_ARTICLE_\nAnca Dinicu\n_START_SECTION_\nPrezentarea pe scen\xc4\x83\n_START_PARAGRAPH_\nActri\xc8\x9ba Anca Dinicu \xc3\xaei va \xc3\xaent\xc3\xa2mpina pe telespectatori cu un adev\xc4\x83rat regal de comedie, g\xc3\xa2ndit p\xc3\xa2n\xc4\x83 \xc3\xaen cele mai mici detalii de Mihai Bendeac \xc8\x99i interpretat de c\xc4\x83tre acesta, al\xc4\x83turi de echipa sa de actori._NEWLINE_Anca Dinicu a avut parte de o surpriz\xc4\x83 de propor\xc8\x9bii atunci c\xc3\xa2nd Mihai Bendeac i-a propus rolul. \xe2\x80\x9eAm primit propunerea \xc3\xaen timpul unei \xc8\x99edin\xc8\x9be de redac\xc8\x9bie. \xc3\x8en cadrul emisiunii mi s-a oferit posibilitatea de a interpreta mai multe tipologii de personaje, iar acest lucru pentru mine a constituit o miz\xc4\x83 foarte puternic\xc4\x83. \xc3\x8en ceea ce prive\xc8\x99te rolul de prezentatoare, cred c\xc4\x83 m-a ghidat o incon\xc8\x99tien\xc8\x9b\xc4\x83 pe care acum pot s\xc4\x83 o numesc intui\xc8\x9bie. Era ceva total nou pentru mine \xc8\x99i extrem de provocator. Pentru c\xc4\x83 am \xc3\xaencredere \xc3\xaen Mihai Bendeac, m-am aventurat \xc8\x99i am zis c\xc4\x83 trebuie s\xc4\x83 fac \xc8\x99i asta\xe2\x80\x9d,\xc2\xa0a m\xc4\x83rturisit actri\xc8\x9ba._NEWLINE_Cooptat\xc4\x83 recent \xc3\xaen echipa \xe2\x80\x9e\xc3\x8en puii mei!\xe2\x80\x9d, Anca s-a integrat imediat. \xe2\x80\x9eMul\xc8\x9bi dintre colegii din emisiune mi-au fost \xc8\x99i colegi de facultate, ba chiar profesori, \xc8\x99i nu am avut probleme de acomodare. Tot aici am cunoscut ni\xc8\x99te oameni extrem de dedica\xc8\x9bi \xc8\x99i de profesioni\xc8\x99ti, datorit\xc4\x83 c\xc4\x83rora trezitul de diminea\xc8\x9b\xc4\x83 nu a mai fost o corvoad\xc4\x83\xe2\x80\x9d, a povestit ea._NEWLINE_Realizat \xc3\xaen regim cinematografic, noul sezon \xe2\x80\x9e\xc3\x8en puii mei!\xe2\x80\x9d va dep\xc4\x83\xc8\x99i grani\xc8\x9bele platoului clasic de televiziune, fiecare scenet\xc4\x83 fiind pus\xc4\x83 \xc3\xaen scen\xc4\x83 \xc3\xaentr-un decor real, autentic. De la cele mai vizibile personaje din mediul online, p\xc3\xa2n\xc4\x83 la cele care \xc8\x9bin zi de zi prima pagin\xc4\x83 a ziarelor, personajele puse \xc3\xaen scen\xc4\x83 de Mihai Bendeac \xc8\x99i echipa sa vor intra \xc3\xaen ac\xc8\x9biune \xc3\xaen cele mai diverse loca\xc8\x9bii, de la vile opulente, p\xc3\xa2n\xc4\x83 la s\xc4\x83li de clas\xc4\x83, biblioteci, s\xc4\x83li de cinema sau chiar mall-uri.\n_START_SECTION_\nSeriale\n_START_PARAGRAPH_\nNarcisa: Iubiri nelegiuite'